350.org va organitzar un «Dia Internacional de l'Acció Climàtica» el 24 d'octubre de 2009 per pressionar als delegats que anaven a la reunió de la Convenció Marc sobre el Canvi Climàtic (UNFCCC) el desembre, la XV Conferència Internacional sobre el Canvi Climàtic (COP15). Aquesta va ser la primera campanya global mai realitzada entorn d'una dada científica. Les accions organitzades per 350.org van incloure representacions gegants del número 350, marxes, manifestacions, xerrades, sopars lliures de carboni, adaptació d'habitatges per estalviar energia, plantat d'arbres, immersions submarines massives en la Gran Barrera de Corall, cuina mitjançant energia solar, reunions de gabinets sota l'aigua en les Maldives o repartiment de braçalets a atletes.